סקיי פררה

סקיי טוניה פררה (באנגלית: Sky Tonia Ferreira; נולדה ב-8 ביולי 1992) היא זמרת, כותבת שירים, דוגמנית ושחקנית אמריקאית. כנערה, פררה העלתה סרטונים לאתר מייספייס של עצמה שרה שירים שהיא כתבה, שהובילו לגילוייה על ידי המפיקים "Bloodshy & Avant" ובסופו של דבר לחוזה הקלטות עם פרלופון ב-2009. היא הוציאה את מיני-אלבום ראשון, "As If!‎", ב-2011. האלבום שילב אלמנטים של סינת'פופ ומוזיקת דאנס. המיני-אלבום השני של פררה, "Ghost", יצא ב-2012. לעומת קודמו, האלבום שילב פופ עם מבני שירים פשוטים יותר ומכיל שיתופי פעולה עם ג'ון בריאון ושירלי מנסון. באלבום נכללה הרצועה "Everything is Embarrassing", שזכתה לתשבחות המבקרים והולחנה על ידה בשיתוף עם אריאל רכטשייד ודב היינס. אחרי מספר עיכובים ומחלוקות עם חברת התקליטים שלה, אלבום הבכורה של פררה "Night Time, My Time" יצא ב-2013, וסימן את מעברה מסגנונה הישן, לסגנון חדש הכולל יותר אינדי רוק וסינת'פופ. האלבום קודם על ידי הסינגל המוביל "You're Not The One". באותה שנה היא שיחקה בסרט של אלי רות' "התופת הירוקה" וזכתה לתשומת הלב תקשורתית לאחר שנעצרה בגין אחזקת סמים. היא התגלתה לקהל הרחב בעקבות הופעתה כמופע חימום ב-Bangerz Tour, בכיכוב מיילי סיירוס, אשר התחיל ב-14 בפברואר 2014. שירייה המוקדמים של פררה משלבים אלמנטים של דאנס-פופ, בעוד שהפרויקטים המוזיקליים האחרונים שלה מתנסים בסגנונות מוזיקליים של מוזיקה אקוסטית, גל חדש ובעיקר באינדי רוק. תוכן הלירי של שירייה המוקדמים מדברים על מרד ואהבות נעורים, ומאז התפתחה לשיר על נושאים של אי-ביטחון עצמי ונושאים רומנטיים בוגרים יותר. ב-2014 עסקה כפרזנטורית לחברת טיפוח השיער Redken. פררה נולדה ב-8 ביולי 1992 בלוס אנג'לס לאבא שחצי פורטוגלי וברזיאלי ולאמא שהיא אינדיאנית אמריקאית. פררה בילדותה שהתה לרוב בבית סבתה אשר הייתה מעצבת השיער של מייקל ג'קסון למשך 30 שנה, ולטענתה היא לא ידעה על פרסומו עד גיל 13. פררה גילתה עניין בשירה כילדה, ועם עידוד מצד ג'קסון, סבתה רשמה אותה לשיעורי אופרה. פררה אמרה שהיא עברה תקיפה מינית פעמיים בילדותה, פעם על יד שכן, ופעם שנייה על ידי בן אדם זר שפרץ לביתה. על כך אמרה בראיון "אני לא אמרתי על זה שום דבר [בפומבי] כי לא אני רציתי שזה יגדיר אותי, אבל הרגשתי שמתאים להגיד משהו. אנשים מרגישים שזה מגדיר אותך, וזה לא. זה באמת חוסר מזל ומגעיל וטראומתי, אבל זה לא הופך אותה למי שאתה." פררה נשרה מבית ספר אחרי שהשלימה את כיתה ח'. פררה לאחר מכן החלה לנהל חשבון MySpace ושם היא העלתה דמואים לשירים שהיא כתבה. זמן קצר לאחר יום הולדת ה-15, היא כתבה מכתב לבלודשי ואבנט ובו היא דרשה שהם יציעו לה חוזה הקלטות, שלדבריה קרה במהירות אחרי שהם נתקלו בפרופיל שלה. ב-2009, היא הוחתמה בפרלופון והתחילה להקליט שירים לאלבום הבכורה שלה שנכתבו על ידה בגיל 14. ב-2010, היא השתתפה בסרט "Putty Hill" והופיעה במגזינים Dazed ו-Interview. אחרי שחרור הרצועות "17" ו-"One", אשר הגיעה למקום 64 במצעד הבריטי, פררה הודיעה על שחרור אלבום הבכורה שלה אשר היה אמור להשתחרר ב-11 בינואר 2011. מה שהיה אמור להיות סינגל הבכורה שלו, "Obsession", הופיע לראשונה באלבום האוסף "Now That's What I Call Music! 35" אשר יצא ב-2010 והסינגל בנוסף הגיע למקום ה-37 במצעד הדאנס של הבילבורד. התכנון הזה לא יצא בפועל, והוחלפו במיני האלבום "As If!‎" ובסינגל הבכורה שלה "Sex Rules" שיצא ב-1 במרץ 2011. המיני אלבום יצא כשלושה שבועות לאחר סינגל הבכורה ב-22 במרץ 2011. במהלך אותה תקופה, הופיעה בקמפיין הפרסומת של קלווין קליין "CK ONE" לצד קאסי. במהלך אותה השנה, היא צולמה על ידי הצלמת אלן וון אנוורט עבור הקאבר של המגזין "Vs.‎" והופיעה בקמפיין "המקוריים של אדידס" לצד הראפרים ביג שון וסנופ דוג. בנובמבר 2011, פררה הודיעה שאלבום הבכורה שלה ייצא ב-2012, עם סינגל בכורה אשר מתכונן לצאת בפברואר 2012. מאוחר יותר, היא חשפה שהיא עובדת ג'ון בריאון, שירלי מנסון וגרג קורסטין על האלבום. בתחילת 2012, חשפה ששם האלבום יהיה "Wild at Heart" ואישרה ש-"Swamp Girl" ו-"‎24 Hours" יהיו ברשימת השירים של האלבום. "Lost In My Bedroom" תואר על ידי פררה "[הרצועה] הכי אלקטרו-פופ באלבום" בשידור חי במרץ 2012. אחרי שחרור הווידאו-קליפ לסינגל "Red Lips", פררה הודיעה על שינוי שם האלבום ל-"I'm Not Aright". פרק זה לוקה בחסר. אנא תרמו לוויקיפדיה והשלימו אותו. ב-23 בדצמבר 2017, היא הודיעה על כוונתה להוציא מיני אלבום חזותי ב-2018 לפני יציאתו של האלבום "Mascochism". "זה מיני אלבום שהוא ויזואלי במידה רבה, והסרטונים יתקשרו אחד לשני בדרך מאוד מופשטת", אמרה למגזין The Fader, והוסיפה: "זה יתחיל לצאת לאור בפברואר או במרץ, באופן וודאי". בשנת 2013 גילמה את דמותה של קייסי בסרט "The Green Inferno" מאת הבמאי איליי רות'. בשנת 2017 שיחקה פררה בסרט הפשע המוזיקלי "בייבי דרייבר", לצד ג'ון האם וג'יימי פוקס. בשנת 2018 גילמה את ברידג'יט בסרט הדרמה "אישה אמריקאית" בכיכובה של סיינה מילר, ושיחקה במותחן האימה "אדוני הכאוס" לצד אמורי כהן. בשנת 2023 שיחקה במותחן הפשע של נטפליקס "רפטייל" בתור רנה. 2013: Night Time, My Time 2011: As If!‎ 2012: Ghost 2013: Night Time, My Time: B-Sides Part 1 מדיה וקבצים בנושא סקיי פררה בוויקישיתוף אתר האינטרנט הרשמי של סקיי פררה אתר האינטרנט הרשמי של סקיי פררה סקיי פררה, ברשת החברתית פייסבוק סקיי פררה, ברשת החברתית אינסטגרם סקיי פררה, סרטונים בערוץ היוטיוב סקיי פררה, במסד הנתונים הקולנועיים IMDb (באנגלית) סקיי פררה, באתר AllMovie (באנגלית) סקיי פררה, במסד הנתונים הקולנועיים KinoPoisk (ברוסית) סקיי פררה, באתר אפל מיוזיק (באנגלית) סקיי פררה, באתר ספוטיפיי סקיי פררה, באתר סאונדקלאוד (באנגלית) סקיי פררה, באתר Last.fm (באנגלית) סקיי פררה, באתר AllMusic (באנגלית) סקיי פררה, באתר MusicBrainz (באנגלית) סקיי פררה, באתר דיזר סקיי פררה, באתר Yandex.Music (ברוסית) סקיי פררה, באתר Discogs (באנגלית) סקיי פררה, באתר Songkick (באנגלית) סקיי פררה, באתר בילבורד (באנגלית) העמוד הרשמי הראיון באתר